**Peterd Község Önkormányzata Képviselő-testületének**

**8/2017 (VI.21.) önkormányzati rendelete**

**a településfejlesztési és településrendezési dokumentumok,**

**valamint az egyes településrendezési sajátos jogintézmények**

**partnerségi egyeztetésének szabályairól**

Peterd Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, Magyarország helyi önkormányzatiról szóló 2011. évi CLXXXIX. törvény 13. § (1) bekezdésnek 1. pontjában és az épített környezet alakításáról és védelméről szóló 1997. évi LXXVIII. törvény 6.§ (1) bekezdésében és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet *(továbbiakban: Kormányrendelet)* 29.§-ában meghatározott feladatkörében eljárva a következőket rendeli el:

**Általános rendelkezések**

1.§ (1) Peterd Község Településfejlesztési Koncepciójának, Integrált Településfejlesztési Stratégiájának, Településrendezési Eszközeinek (Településszerkezeti terv, Helyi Építési Szabályzat), valamint az egyes településrendezési sajátos jogintézmények a Településképi rendelet, a Településképi Arculati Kézikönyv (TAK) készítése vagy azok módosítása széleskörű egyeztetés keretén belül, a Kormányrendelet és az e rendelet alapján alkotott partnerségi egyeztetési szabályai szerint történik.

(2) A partnerségi egyeztetésben részt vevő partnerek köre az alábbi:

1. A készítéssel, módosítással érintett területen élő lakosság és az érintett ingatlantulajdonosok,
2. a település területén működő érdekképviseleti szervek és civil szervezetek,
3. a készítéssel, módosítással érintett területen ingatlannal, székhellyel vagy telephellyel rendelkező gazdálkodó szervezet,
4. a település területén működő vallási közösségek.

(3) A (2) bekezdésben b) és c) pont szerinti partnerek az adott véleményezési eljárásba, az Önkormányzat polgármesteréhez a megadott határidőben benyújtott írásbeli kérelemmel jelentkezhet be. A kérelemben meg kell jelölni a véleményezési eljárás tárgyát, a szervezet nevét, képviselőjét, postai címét és e-mail címét.

**A partnerekkel történő egyeztetés szabályai**

2.§ **(**1)Adott véleményezési eljárás során a partnerek minimális tájékoztatási formáját a Kormányrendelet alapján a jelen rendelet 1. sz. függelékének táblázata tartalmazza.

1. Az előzetes tájékoztatás során a Kormányrendelet 29/A.§ (3) bekezdés szerint közzétett hirdetmény tájékoztatást nyújt az eljárás tárgyáról, megindításáról, az előzetes tájékoztató elérhetőségéről, az eljárás és a véleményezés módjáról, és annak határidejéről.
2. A véleményezési eljárás során a Kormányrendelet 29/A.§ (3) bekezdése szerint közzétett hirdetmény tájékoztatást nyújt az eljárás tárgyáról, az elkészült tervezet elérhetőségéről, a véleményezési módjáról és annak határidejéről.
3. Lakossági fórum esetén, annak tárgyáról, helyéről és időpontjáról a lakossági fórum idejét megelőző 8 nappal korábban a helyben szokásos módon közzétett lakossági hirdetmény útján kell értesíteni a partnereket. A lakossági fórumról jelenléti ív és jegyzőkönyv készül, mely írásban rögzíti a javaslatokat, észrevételeket. A jegyzőkönyv tartalmazza a javaslattevő, észrevételező nevét és címét.
4. Amennyiben nincs lakossági fórum, a partnerek az észrevételeiket, javaslataikat a hirdetmény közzétételétől számított 8 napon belül tehetik meg, a polgármesterhez címzett, írásban benyújtott, szövegszerű, indoklással ellátott véleményben.

**Vélemények dokumentálása, nyilvántartása, megválaszolása,**

**településfejlesztési és településrendezési dokumentumok,**

**valamint az egyes településrendezési sajátos jogintézmények közzététele**

3.§ (1) A beérkezett vélemények dokumentálása, nyilvántartása, valamint az el nem fogadott javaslatok indokolása, azok dokumentálása és nyilvántartása az államigazgatási véleményekre vonatkozó, a Kormányrendeletben rögzített szabályok szerint történik.

1. A beérkezett véleményekről, javaslatokról készülő összefoglaló és az annak elfogadásáról szóló határozat a honlapon kerül kihirdetésre.
2. A településfejlesztési és településrendezési dokumentumokat, valamint az egyes településrendezési sajátos jogintézményekről szóló önkormányzati döntéseket elfogadásukat követően a honlapon közzé kell tenni.

**Záró rendelkezés**

4.§ A rendelet a kihirdetést követő napon lép hatályba.

Koskáné Barka Ibolya Csalos Beáta

polgármester jegyző

A rendeletet a képviselő-testület a 2017. június 8-i ülésén fogadta el. Kihirdetésre került 2017. június 21-én.

Csalos Beáta

jegyző

***1.sz.Függelék***

**Apartnerek minimális tájékoztatási formája**

***(314/2012. (XI.8.) Kormányrendelet 29.§ és 29/A.§ alapján)***

|  |  |  |  |
| --- | --- | --- | --- |
|  | **Eljárás típusa** | **Előzetes tájékoztatás módja** | **Elfogadás előtti véleményezés módja (munkaközi tájékoztatás)** |
| **Településfejlesztési koncepció és integrált településfejlesztési stratégia** | **készítése** | * - közterületi hirdetőfelület * - önkormányzati honlap * - lakossági fórum | * - közterületi hirdetőfelület * - önkormányzati honlap * - lakossági fórum |
| **Településfejlesztési koncepció és integrált településfejlesztési stratégia** | **módosítása** | **-** | - közterületi hirdetőfelület  vagy   * - önkormányzati honlap |
| **Településképi Arculati Kézikönyv (TAK)** | **készítése,**  **módosítása** | * - közterületi hirdetőfelület * - önkormányzati honlap * - lakossági fórum | * közterületi hirdetőfelület * önkormányzati honlap * lakossági fórum |
| **Településképi rendelet** | **készítése,**  **módosítása** |
| **Településképi eszközök (TRE)**   * Településszerkezeti Terv (TSZT) * Helyi Építési Szabályzat (HÉSZ) és Szabályozási Terv (SZT) | **teljes eljárás** | * - közterületi hirdetőfelület * - önkormányzati honlap * - lakossági fórum | * közterületi hirdetőfelület * önkormányzati honlap * lakossági fórum |
| **egyszerűsített**  **eljárás** | * - |
| **tárgyalásos eljárás**  Nemzetgazdasági szempontból kiemelt jelentőségű vagy  képviselő-testületi döntéssel kiemelt fejlesztési területté nyilvánított  területen megvalósítandó beruházás érdekében |
| **tárgyalásos eljárás**   * kihirdetett vészhelyzet esetén | * közterületi hirdetőfelület   vagy   * önkormányzati honlap |
| **állai főépítészi eljárás** |